CELEX: 31982R1206
Language: el
Date: 1982-05-18
Title: Κανονισμός (EOK) αριθ. 1206/82 τού Συμβουλίου τής 18ης Μαΐου 1982 περί καθορισμού επιπέδου εγγυήσεως γιά τούς τοματοπολτούς καί τίς ολόκληρες αποφλοιωμένες τομάτες

Avis juridique important

|

31982R1206

Κανονισμός (EOK) αριθ. 1206/82 τού Συμβουλίου τής 18ης Μαΐου 1982 περί καθορισμού επιπέδου εγγυήσεως γιά τούς τοματοπολτούς καί τίς ολόκληρες αποφλοιωμένες τομάτες  

Επίσημη Εφημερίδα αριθ. L 140 της 20/05/1982 σ. 0050 - 0050

***** ΚΑΝΟΝΙΣΜΟΣ (ΕΟΚ) αριθ. 1206/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί καθορισμού επιπέδου εγγυήσεως για τους τοματοπολτούς και τις ολόκληρες αποφλοιωμένες τομάτες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3α παράγραφος 5,  την πρόταση της Επιτροπής,  Εκτιμώντας:  ότι το άρθρο 3α του κανονισμού (ΕΟΚ) αριθ. 516/77 εθέσπισε καθεστώς ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά· ότι, στην περίπτωση που προκύπτει η κατάσταση η οποία προβλέπεται στην παράγραφο 5 του εν λόγω άρθρου, είναι δυνατό να περιορισθεί η χορήγηση ενισχύσεως στην παραγωγή σε μία καθορισμένη ποσότητα, λαμβάνοντας υπόψη τη μέση κοινοτική παραγωγή των τελευταίων ετών, για τα οποία ορισμένα στοιχεία είναι διαθέσιμα·  ότι υπάρχει κίνδυνος να προκύψει η κατάσταση αυτή για τους τοματοπολτούς και τις αποφλοιωμένες τομάτες· ότι πρέπει στο στάδιο αυτό να καθορισθεί ένα επίπεδο εγγυήσεως για τα προϊόντα αυτά· ότι, για τις περιπτώσεις υπερβάσεως του επιπέδου αυτού, είναι σκόπιμο να προβλέπεται η δυνατότητα λήψεως καταλλήλων μέτρων·  ότι για τα εν λόγω προϊόντα τα χαρακτηριστικά της παραγωγής οδηγούν στην ανάγκη να εκφράζεται το εν λόγω επίπεδο σε ποσότητες νωπών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την περίοδο εμπορίας 1982/83 καθορίζεται επίπεδο εγγυήσεως για κάθε περίοδο:  - σε ποσότητα τοματοπολτού που υπάγεται στη διάκριση ex 20.02 Γ του Κοινού Δασμολογίου αντίστοιχη προς ποσότητα νωπών τοματών 2 987 850 τόνων,  - σε ποσότητα ολοκλήρων αποφλοιωμένων τοματών που υπάγονται στη διάκριση ex 20.02 Γ του Κοινού Δασμολογίου αντίστοιχη προς ποσότητα νωπών τοματών 1 307 150 τόνων.  2. Στην περίπτωση υπερβάσεως των αναφερομένων στην παράγραφο 1 επιπέδων, το Συμβούλιο, προτάσει της Επιτροπής, θεσπίζει τα κατάλληλα μέτρα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.